السلام عليكم ورحمة الله وبركاته اليوم حاب اسولف وياكم بموضوع اشوفه كلش مهم بالمناسبه اني شاب عادي ومومتعمق بالدين وعندي اخطاء مثلي مثل بقيه الناس بس هذه الموضوع اثر بيه اليوم جنت اقره سورة قرآنيه لان جانت عدي ختمه وحبيت اطرح هذه الموضوع عليكم موضوع التفاخر والغرور والفلوس الي تعمي العيون الي تخليك تبتعد عن ربك وعن مبادئك وممكن تبعدك حتى عن اعز الناس القريبين عليك حتى تريد تعيش مثل باقي الناس المرتاحه الي كلشي متوفرلهم تجي على الزواج الا تاخذ احلى بنيه وارقى عائله وناس عدها فلوس تجي على السياره تريد تصعد احلى سياره وتتباهه بيها كدام العالم حتى الاصدقاء والجيران والكرايب متمشي الا ويه الناس المتمكنين الي على كوله العاميه يكولون ذوله ناس اثكال واحنا نريد سند بهل الدنيا يعني مختصر الحجي بدوخه الدنيا والركض الي بيها #نسينه_سندنا_رب_العالمين الي هوه احن علينه من ابونه ومن وامنه ونسينه لوعدنه فلوس الدنيا كله واحلى مره واحلى سياره واحلى ناس واغنى ناس واعلى #مكانه_اجتماعيه وهاي كلها مراح تشفعلنه يم رب العالمين لان احنه مخلوقين لهدف واحد وهوه العبادة عبادة الواحد الاحد واحنه خاليها اخير شي واذا معايفيها نهائيا وملتهين اباقي الامور الاخرى الي مفروض هيه تكون ثانويه لان بالنهاية التوفيق كله من الله الرحمن الرحيم و الي فهمته بالآية بفهمي البسيط وحبيت الكل تستفاد #صفو_النيه. #عيشو_على_حب_الله#عيشو_ابساطه_وبعفويه #عوفو_المظاهر_والمثاليات_ذني_مابيهن_لااجر_ولاحسنات #وصدكوني_شمسون_متخلصون_من_كلام_الناس_فأرضو_ربكم_وحبوه_قبل_لتخافون_منه_لان_الي_تسوه_كله_يتسجل_يمه#ومينساه_وبالاخير_يردلك